**JAVNI POZIV**

**ZA PREDLAGANJE PROGRAMA/PROJEKATA JAVNIH POTREBA U SPORTU GRADA KNINA ZA 2016. GODINU**

**UPUTE ZA PRIJAVITELJE**

Datum objave javnog poziva: 18.02.2016. godine

Rok za dostavu prijava: 18.03.2016. godine

**Sadržaj**

**1. JAVNI POZIV ZA PREDLAGANJE PROGRAMA/PROJEKATA JAVNIH POTREBA U SPORTU GRADA KNINA ZA 2016. GODINU**

1.1. Opis problema čijem se rješavanju želi doprinijeti ovim javnim pozivom

1.2. Ciljevi javnog poziva i prioriteti za dodjelu sredstava

1.3. Planirani iznosi i ukupna vrijednost javnog poziva

**2. FORMALNI UVJETI JAVNOG POZIVA**

2.1. Prihvatljivi prijavitelji: tko može podnijeti prijavu?

2.2. Tko nema pravo prijave na javni poziv

2.3 . Prihvatljive aktivnosti koje će se financirati putem javnog poziva

2.4. Prihvatljivi troškovi koji će se financirati ovim javnim pozivom

**3. KAKO SE PRIJAVITI**

3.1. Sadržaj općeg obrasca

3.2. Sadržaj obrasca programa/projekata i proračuna programa/projekta

3.3. Gdje poslati prijavu?

3.4. Rok za slanje prijave

**4. PROCJENA PRIJAVA I DONOŠENJE ODLUKE O DODJELI SREDSTAVA**

**5. OBAVIJEST O DONESENOJ ODLUCI O DODJELI FINANCIJSKIH SREDSTAVA**

**6. POPIS DOKUMENTACIJE**

**1. JAVNI POZIV ZA PREDLAGANJE PROGRAMA/PROJEKATA JAVNIH POTREBA U SPORTU GRADA KNINA ZA 2016. GODINU**

**1.1. Opis problema čijem se rješavanju želi doprinijeti ovim javnim pozivom**

Grad Knin posjeduje bogatu sportsku tradiciju, osobito kada su u pitanju programi treninga i natjecanja sportaša, sportske manifestacije, sport učenika i poticanje sportske rekreacije građana.

Programom javnih potreba u sportu na području grada Knina u 2016. godini (u daljnjem tekstu: Program) utvrđuju se prioritetna područja za dodjelu financijskih sredstava programima i projektima u području sporta na lokalnoj razini, koji će se sufinancirati iz Proračuna Grada Knina.

Javne potrebe u sportu za koje se sredstva osiguravaju iz Proračuna Grada Knina su programi, projekti odnosno aktivnosti, poslovi i djelatnosti od značaja za Grad Knin, koje se ostvaruju kroz:

1. poticanje i promicanje sporta,  
2. provođenje sportskih aktivnosti djece, mladeži i studenata,  
3. djelovanje sportskih udruga, sportskih zajednica i saveza,  
4. sportsku pripremu, domaća i međunarodna natjecanja te opća i posebna zdravstvena zaštita sportaša,

5. zapošljavanje osoba za obavljanje stručnih poslova u sportu,  
6. sportsko-rekreacijske aktivnosti građana,  
7. sportske aktivnosti osoba s teškoćama u razvoju i osoba s invaliditetom,  
8. planiranje, izgradnju, održavanje i korištenje sportskih građevina značajnih za Grad Knin  
9. provođenje i financiranje znanstvenih i razvojnih projekata elaborata i studija u funkciji razvoja sporta.

Kroz osnovne programe sporta planira se trening i priprema sportaša za natjecanja te organizacija i sudjelovanje u sustavu domaćih natjecanja.

Programom sporta djece i mladeži kompenzira se nedovoljno bavljenje sportom djece i mladeži u školama. Za sustav sporta osobito je važan program sportskih škola odnosno program sportske obuke djece i mladeži.

Programima sportsko rekreacijske aktivnosti potiče se građane na sustavno bavljenje sportskom rekreacijom i dijelom vodi briga o specifičnim grupama građana.

Zajedničkim programima sporta koji su često puta nepredvidivi po opsegu, dosegu i dinamici realizacije, podržavaju se velike sportske priredbe.

Kroz specifične programe podržavaju se pretežno slabije razvijeni klubovi sezonskog natjecateljskog sustava i nove udružene članice u programu.

Kroz program održavanja sportskih objekata godinama se pokušava održati i unaprijediti materijalnu osnovu kninskog sporta.

**1.2. Ciljevi javnog poziva i prioriteti za dodjelu sredstava**

1.2.1. Opći cilj ovog javnog poziva je dostava prijedloga programa/projekata sportskih udruga grada Knina kojima će povećati kvalitetu života djece, mladeži te svih građana kroz provođenje sportskih programa treninga i natjecanja u sportskim klubovima Grada, kroz programe sportske rekreacije građana, kroz programe sportskih priredbi i na taj način omogućiti zdraviji život kroz razvoj sportskih aktivnosti Grada Knina.

1.2.2. Specifični ciljovog Poziva na dostavu projektnih prijedloga je unaprijediti mogućnosti i kvalitetu provođenja sportskih aktivnosti djece, mladeži i svih građana grada Knina te na taj način ostvarivati ujedno politiku promicanja sporta na području Grada i šire.

1.2.3. Prioriteti za dodjelu sredstava:

Projektne aktivnosti kojima se unapređuje kvaliteta života djece, mladeži i svih građana Grada kroz provođenje sportskih aktivnosti, a koje su usmjerene na sljedeća **prioritetna područja**:

* Trening i natjecanja sportaša
* Sportske priredbe i manifestacije
* Sport učenika
* Sport osoba sa invaliditetom
* Sportsko rekreacijske aktivnosti građana

**1.3. Planirani iznosi i ukupna vrijednost javnog poziva**

* + 1. Predviđeni iznos ukupnih sredstava koji je na raspolaganju u Proračunu Grada Knina

za sufinanciranje programa/projekata u području sporta za 2016. godinu iznosi 375.000,00 kuna, od čega je 300.000,00 kuna iznos koji će se temeljem ovog Javnog poziva moći dodijeliti udrugama i organizacijama za provedbu programa/projekata, sukladno Programu javnih potreba u sportu na području grada Knina za 2016. godinu („Službeno glasilo Grada Knina“, broj 7/15).

**2. FORMALNI UVJETI JAVNOG POZIVA**

**2.1. Prihvatljivi prijavitelji: tko može podnijeti prijavu?**

2.1.1. Na ovaj javni poziv mogu se javiti sve udruge koje temeljem Zakona o sportu (“Narodne novine” broj 71/06, 150/08, 124/10,124/10, 86/12, 124/11, 86/12, 94/13 i 85/15- dalje: Zakon) mogu obavljati djelatnost sporta i upisane su u registar sportskih djelatnosti kod nadležnog ureda, uz uvjet da imaju sjedište u gradu Kninu, da su im ciljevi i djelatnost usmjereni ka zadovoljenju javnih potreba građana u području sporta, i kojima temeljna svrha nije stjecanje dobiti i čije aktivnosti SŠGK ne ocijeni kao gospodarsku djelatnost u sportu.

2.1.2. Prijavitelj je upisan u Registar udruga Republike Hrvatske

2.1.3. Udruge čije je primarno djelovanje usmjereno na područje grada Knina i da djeluju na području grada Knina najmanje jednu godinu

2.1.4. Udruge koje vode transparentno financijsko poslovanje u skladu sa zakonskim propisima

2.1.5. Udruga je član gradskog, županijskog i nacionalnog sportskog saveza odnosno odgovarajuće udruge udružene u Hrvatski olimpijski odbor ukoliko isti postoje

2.1.6. Prijavitelj je osigurao ljudske i materijalne resurse za provedbu prijavljenoga programa/aktivnosti

2.1.7. Udruga je upisana u registar sportskih djelatnosti

Da bi prijava i program/projekt udruge mogao biti uvršten u Program javnih potreba u sportu predlagatelj mora zadovoljavati opće i posebne uvjete te dostaviti dokumentaciju koja se po istima traži. Posebni uvjeti su navedeni uz svaku pojedinu programsku aktivnost iz poziva (Obrasci A, B, C, D, E).

***Opći uvjeti - dokumentacija:***

1. izvadak iz registra - preslika:

a.) za udruge: izvadak iz Registra udruga Republike Hrvatske ili preslika važećeg Rješenja o upisu u Registar udruga Republike Hrvatske

1. presliku isprave kojom se dokazuje stručna osposobljenost osoba – trenera - koje će realizirati prijavljeni program (diploma i licenca)
2. kopija zapisnika sa zadnje sjednice Skupštine kao i potvrdu da udruga djeluje u mandatu
3. presliku obavijesti o upisu u Registar športskih djelatnosti
4. potvrdu o upisu u Registar neprofitnih organizacija - RNO broj
5. potvrda o upisu u registar sportskih djelatnosti
6. potvrda o istinitosti i točnosti podataka

Prijavitelji koji su u 2015. godini dobili financijsku potporu od strane Grada Knina u obvezi su priložiti programsko i financijsko izvješće o namjenski utrošenim sredstvima dobivenim u prethodnoj godini.

**2.2. Pravo prijave na javni poziv nemaju:**

2.2.1. ogranci, podružnice i slični ustrojbeni oblici udruga koji nisu registrirani sukladno Zakonu o sportu kao pravne osobe,

2.2.2. udruge koje nisu upisane u Registar neprofitnih organizacija,

2.2.3. strukovne udruge čiji rad/djelatnost nije direktno ili indirektno vezana za sport,

2.2.4. udruge koje su nenamjenski trošile prethodno dodijeljena sredstva iz Programa javnih potreba u sportu grada Knina,

2.2.5. udruge koje su u stečaju,

2.2.6. udruge čiji je jedan od osnivača politička stranka,

2.2.7. udruge koje ne dostave potvrdu da su upisane u registar sportskih djelatnosti.

**2.3. Prihvatljive aktivnosti koje će se financirati putem javnog poziva:**

* **TRENINZI I NATJECANJA SPORTAŠA**

1. *program sportske škole, (program sportske obuke mladih-početnici)*
2. *programi treninga i natjecanja sportaša mlađih dobnih kategorija,*
3. *program treninga i natjecanja sportaša seniorskog uzrasta kod amaterskog sporta*

* **ORGANIZACIJA MEĐUNARODNIH, TRADICIONALNIH I PRIGODNIH PRIREDBI**

1. *organizacija sportskih priredbi značajnih za promidžbu Grada Knina na državnoj ili međunarodnoj razini kao i na lokalnoj razini*

* **SPORT UČENIKA**

1. *Organizacija i provedba sportskih škola*
2. *Natjecanja za osnovne i srednje škole*

* **SPORT OSOBA S INVALIDITETOM I OSOBA OŠTEĆENA SLUHA**

1. *program treninga i natjecanja klubova i društva*

* **SPORTSKO REKREACIJSKE AKTIVNOSTI GRAĐANA**

1. *provedba sportsko-rekreacijskih aktivnosti građana, djece i mladeži*
   1. **Prihvatljivi troškovi koji će se financirati ovim javnim pozivom**

Pod prihvatljivim troškovima podrazumijevaju se troškovi koji su neposredno povezani uz

provedbu pojedinih aktivnosti predloženog programa ili projekta kao što su:

* troškovi najma dvorane, sportskih terena, sportskih objekata za održavanje treninga i natjecanja sportaša
* troškovi stručnog rada trenera i sportskih djelatnika za provođenje programa
* troškovi natjecanja – kotizacija, članarina, troškovi sudaca, troškovi delegata, troškovi službenih osoba na natjecanjima, troškovi prijevoza, troškovi opreme
* troškovi organizacije manifestacija i sportskih priredbi – trošak objekta ili terena za provođenje manifestacije, nabava pehara i medalja, troškovi službenih osoba, troškovi razglasa, troškovi voditelja
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta
* troškovi komunikacije (troškovi telefona, interneta i sl.) koji moraju biti specificirani,
* troškovi nabavke opreme nužne za provedbu projekta/programa koja mora biti specificirana po vrsti i iznosu,
* ostali troškovi koji su izravno vezani za provedbu aktivnosti programa ili projekta.

**U neprihvatljive troškove spadaju:**

* troškovi kamata na dug,
* kazne, financijske globe i troškovi sudskih sporova,
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
* plaćanje neoporezivih bonusa zaposlenima
* bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode,
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora,
* kupnja rabljene opreme, strojeva i namještaja,
* zajmovi drugim organizacijama ili pojedincima,
* drugi troškovi koji nisu u neposrednoj povezanosti sa sadržajem i ciljevima projekta.

**3. KAKO SE PRIJAVITI**

Prijave, **isključivo ispunjene računalom**, se podnose na posebnim za **to predviđenim obrascima** koji se mogu preuzeti na službenoj internet stranici Grada Knina - [www.knin.hr](http://www.knin.hr/), u rubrici sport – obrasci: -1. sportske manifestacije, 2. ekipni sportovi, 3. individualni sportovi, 4. rekreacija, 5. sportaši invalidi).

* 1. **Sadržaj općeg obrasca nositelja programa/projekata**

Opći obrazac programa/projekata dio je obvezne dokumentacije. Sadrži podatke o nositelju prijavitelju programa/projekta koji se predlaže za financiranje.

* 1. **Sadržaj obrasca za prijavu programa/projekta čini: obrazac opisa programa/projekta sa proračunom programa**

Obrazac opisa programa/projekta i proračuna dio je obvezne dokumentacije. Ispunjava se na hrvatskom jeziku i sadrži podatke o sadržaju i programu/projektu aktivnosti za koje se traži financiranje te svim izravnim i neizravnim troškovima projekta/programa, kao i o bespovratnim sredstvima koja se traže od davatelja.

Prijava u kojima nedostaje obrazac sadržaja projekta/programa i proračuna neće biti uzeta u razmatranje, kao ni prijava u kojoj obrazac sadržaja programa/projekta i proračuna nije u potpunosti ispunjen.

* 1. **Gdje poslati prijavu**

Obvezne obrasce i propisanu dokumentaciju potrebno je poslati u papirnatom obliku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom organizacije.

Prijave odnosno popunjeni obrasci s prilozima dostavljaju se u zatvorenoj omotnici poštom preporučeno ili neposrednom dostavom na adresu:

**Savez športova Grada Knina**

**Zvonimirova 7b ,22 300 Knin**

s napomenom:

**“za Javni poziv za predlaganje projekata/programa u sportu Grada Knina za 2016. godinu”**

Za dodatne informacije možete se obratiti tajniku SŠGK - Bruni Rašiću bilo osobno na prednje navedenoj adresi ili na telefon 091 338 00 44 .

* 1. **Rok slanja prijave**

Rok za prijavu na javni poziv je 30 dana od dane objave javnog poziva na internetskoj stranici Grada (www.knin.hr), dakle od 18.02.2016. do 18.03.2016. godine.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na javni poziv.

Samo prijave zaprimljene u roku na propisanom obrascu i s potpunim obrazloženim podacima i dokumentacijom uzet će se u razmatranje.

Prijave koje ne budu udovoljavale gore navedenim uvjetima, koje su nepotpune, pogrešno ispunjene, pristignu izvan roka ili neće u prilogu imati Rješenje o usklađenosti Statuta udruge sa novim Zakonom o udrugama (dovoljna je i potvrda da je Zahtjev za upis promjena predan Uredu državne uprave) neće se razmatrati.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**4.** **PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA FORMALNE UVJETE JAVNOG POZIVA**

Savez športova Grada Knina ustrojava posebno tijelo za provjeru formalnih uvjeta javnog poziva (dalje: Povjerenstvo za provjeru formalnih uvjeta javnog poziva).

Povjerenstvo za provjeru formalnih uvjeta javnog pozivautvrđuje:

* je li prijava dostavljena na javni poziv u zadanome roku,
* jesu li dostavljeni, potpisani i ovjereni svi obvezni obrasci,
* je li dostavljena sva obvezna popratna dokumentacija,

Nakon provjere svih pristiglih i zaprimljenih prijava u odnosu na formalne uvjete javnog poziva, povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete javnog poziva.

Također, Savez športova Grada Knina će pisanim putem obavijestiti sve prijavitelje koji nisu zadovoljili propisane uvjete o razlozima odbijanja njihove prijave.

Savez športova Grada Knina dostaviti će Gradu Kninu objedinjene prijedloge programa/projekata prijavitelja koji udovoljavaju javnom pozivu, s prijedlogom iznosa financijskih sredstava za financiranje iz Programa javnih potreba u sportu za 2016. godinu, najkasnije u roku od 8 dana od dana završetka roka prijave na javni poziv.

**(B) OCJENA PRIJAVA KOJE SU ZADOVOLJILE PROPISANE UVJETE JAVNOG POZIVA**

Savez športova Grada Knina ustrojava Povjerenstvo za procjenu kvalitete/vrijednosti prijava.

Svaka pristigla i zaprimljena prijava ocjenjuje se temeljem kriterija za vrednovanje programa/projekata u sportu Grada Knina.

1. Prava iz Programa javnih potreba sporta Grada Knina sportski klubovi ostvarit će na osnovu stručno-programskih mjerila. Pri tome, bitan će utjecaj imati pokazatelj strukture aktivnosti, odnosno broj registriranih sportaša svih uzrasta (mlađi kadeti, kadeti, juniori i seniori), te broj kategoriziranih sportaša od I. do VI. kategorije.
2. Kod planiranja i programiranja sportova u okviru Programa javnih potreba u sportu Grada Knina u obzir će se uzeti specifičnost pojedinačnih sportova u odnosu na momčadske.
3. Za kvalitetnije praćenje sportskog kluba u programu javnih potreba uz sportski rezultat, bitan će utjecaj imati obavezno postojanje svih dobnih kategorija unutar kluba, a koje su definirane pravilima nacionalne federacije pojedinog športa.
4. Klubovi u pojedinačnim športovima koji su u zadnjem olimpijskom ciklusu kroz programe detektirani kao sredine koje stvaraju vrhunske sportaše dodatno će se zaštiti. Podupirat će se klupske sredine koje stvaraju vlastite sportaše, a ne „kupovina kategoriziranih“ sportaša.
5. Sportske priredbe od osobitog interesa za Grad Knin sufinancirat će se sukladno kvaliteti natjecanja i ukupno raspoloživim sredstvima u Planu sredstava za sufinanciranje programa/projekata javnih potreba u športu Grada Knina za 2016. godinu.
6. Savez športova Grada Knina obvezan je pridržavati se Nomenklature sportova i sportskih grana Hrvatskog olimpijskog odbora.
7. Sufinanciraju se programi sportskih klubova ili udruga koji su članice u Nacionalnom sportskom savezu, a nacionalni savez treba biti član Hrvatskog olimpijskog odbora.
8. Klubovi moraju imati natjecatelje uključene u Nacionalne saveze iz članstva Hrvatskog olimpijskog odbora.
9. Klub treba imati trenera sa programom rada i sa stručnom kvalifikacijom. Treba imati najmanje tri termina za održavanje treninga, te najmanje dvije ekipe u mlađim dobnim skupinama-/nogome/**,**te jednu ekipu u mlađim dobnim skupinama(ostali ekipni sportovi s loptom)-(juniori, kadeti, pioniri ili mlađi pioniri ).

**5.** **OBAVIJEST O DONESENOJ ODLUCI O DODJELI FINANCIJSKIH SREDSTAVA**

Svi prijavitelji, čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava projektima/programima u sklopu javnog poziva.

S prijaviteljima kojima će nakon administrativne provjere prijava i stručne ocjene biti odobrena financijska sredstva za prijavljene programe/projekte u 2016. godini, po donošenju konačne odluke gradonačelnika Grada Knina o raspodjeli financijskih sredstava, Savez športova Grada Knina sklopiti će Ugovor za sufinanciranje programa/projekata u 2016. godini, najkasnije u roku od 8 dana od dana donošenja odluke gradonačelnika.

**6. POPIS DOKUMENTACIJE**

**OBRASCI**

* Tekst javnog poziva
* Upute za prijavitelje
* Kriteriji za sudjelovanje u javnom pozivu za predlaganje programa/projekata javnih potreba u sportu Grada Knina za 2016. godinu
* Opći obrazac za prijavitelja
* Obrazac opisa programa/projekta i proračuna programa
* Obrazac o točnosti i istinitosti podataka

U Kninu, 18. veljače 2016. godine

Savez športova Grada Knina

Ivan Ćapin, v.r.